Kinaskjelldyr

se inndeling!

Kinaskjelldyr (Manis pentadactyla) inngår som én av fire arter i slekten Manis (asiatiske skjelldyr), som videre er én av tre slekter i skjelldyrfamilien (Manidae). Arten er monotypisk og hovedsakelig utbredt i det sørlige og sørøstlige fjerne østen.

Arten er ifølge IUCNs rødliste kritisk truet av utryddelse. Som en av verdens mest truede dyrearter står kinaskjelldyret også på listen over EDGE-arter, der arten blir gitt ressurser som en såkalt EDGE fokal-art. Skjelldyrene er spesielt utsatt for såkalt trafficking.

Biologi 
Kinaskjelldyret blir cirka 90 cm lang og veier typisk cirka 3–5 kg, men enkeltindivider kan veier opp mot 8 kg og mer. Arten lever solitært og er nattaktiv. Den er utbredt i Øst-Asia og deler av det nordlige Sørøst- og Sør-Asia, og den trives i primær og sekundær tropisk skog, på kalksteinsgrunn, i bambusskog, blandet barskog, i skogbevokste åssider, gressletter og i jordbruksområder. Kinaskjelldyret eter mest maur, men også litt termitter. Arten graver opp boligene til insektene for å komme til maten, og den graver også ut huler i bakken for å finne ly og søvn.

Trusler 
Skjelldyr er mer utsatt for ulovlig jakt og handel enn noe annet dyr i hele verden. Kjøttet regnes av noen for å være en eksklusiv delikatesse og skjellene brukes i tradisjonell østlig medisin, selv om alle artene er fredet. I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Den viste seg å inneholde skjell fra to afrikanske skjelldyrarter, til en verdi av 38 millioner amerikanske dollar. Det tilsvarer cirka  skjelldyr og var det største beslaget i verden, noen sinne. Én uke senere dukker det opp en ny container, på vei til den samme destinasjonen, som viste seg å inneholde skjell etter hele  skjelldyr.

To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.

Inndeling 
Inndelingen følger Gaubert et al. (2018).

 Pholidota, skjelldyr
 Manidae, skjelldyrfamilien
 Maninae, asiatiske skjelldyr
 Manis
 M. pentadactyla, kinaskjelldyr
 M. crassicaudata, indiaskjelldyr
 M. culionensis, filippinskjelldyr
 M. javanica, malayskjelldyr
 Smutsiinae, store terrestriske afrikanske skjelldyr
 Phatagininae, små trelevende afrikanske skjelldyr

Referanser

Eksterne lenker 
 

Skjelldyr
Kritisk truede arter på IUCNs rødliste
Bhutans pattedyr
Myanmars pattedyr
Kinas pattedyr
Hongkongs pattedyr
Laos' pattedyr
Nepals pattedyr
Taiwans pattedyr
Thailands pattedyr
Vietnams pattedyr
Hainans fauna
Sikkims fauna
Himalayas fauna
Pattedyr formelt beskrevet i 1758
Dyr formelt beskrevet av Carl von Linné